**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**162/2018.(VI.28.) Kt. számú**

**határozata**

**A Tiszavasvári Egészségügyi Nonprofit Kft. által ellátott feladatok jövőbeli működési lehetőségeiről**

**(amely a Tiszavasvári Egészségügyi Nonprofit Kft. taggyűlése** **vonatkozásában a** **7/2018.(VI.28.) számú alapítói határozatnak minősül)**

Tiszavasvári Város Önkormányzata Képviselő-testülete, úgyis mint a Tiszavasvári Egészségügyi Nonprofit Kft. tulajdonosa a Polgári Törvénykönyvről szóló 2013. évi V. törvény 3:109 § (2) pontjában és Magyarország helyi önkormányzatairól szóló 2011. évi CLXXXIX tv. 107. §-ában foglalt hatáskörében eljárva a Tiszavasvári Egészségügyi Nonprofit Kft. által ellátott feladatok jövőbeli működési lehetőségeirőlszóló előterjesztést megtárgyalta és az alábbi határozatot hozza:

1. Kinyilatkozza, hogy a Tiszavasvári Egészségügyi Nonprofit Kft. által ellátott feladatokat 2018. szeptember 1. napjától Tiszavasvári Város Önkormányzatán keresztül kívánja ellátni.

2. Felkéri az általános helyettesítésre megbízott alpolgármestert, hogy az ügyvezetővel együttműködve dolgozza ki a feladatátadás menetét és a szükséges döntéstervezeteket terjessze a képviselő-testület elé.

3. Felkéri az általános helyettesítésre megbízott alpolgármestert, hogy a Tiszavasvári Egészségügyi Nonprofit Kft. ügyvezetőjét jelen határozatról tájékoztassa. A 2013. évi V. tv. (Ptk.) 3:109 § (4) bek. alapján az egyszemélyes társaság legfőbb szerv hatáskörébe tartozó kérdésekben az alapító döntése az ügyvezetéssel való közléssel válik hatályossá

**Határidő**: 2. pont azonnal, illetve folyamatosan **Felelős**: Sipos Ibolya

 általános helyettesítésre megbízott alpolgármester

 és Aleváné Siteri Éva ügyvezető

 3. pont azonnal **Felelős**: Sipos Ibolya általános helyettesítésre

 megbízott alpolgármester

 **Sipos Ibolya Badics Ildikó**

**általános helyettesítésre megbízott jegyző**

 **alpolgármester**